b'\n_START_ARTICLE_\nEKAM\n_START_SECTION_\nOsnovni podatki\n_START_PARAGRAPH_\nOd svoje ustanovitve naprej se ta posebna enota gr\xc5\xa1ke policije uri za najbolj nevarne akcije in je v dobrih dveh desetletjih svojega obstoja dosegla stopnjo visoke usposobljenosti, ki jo postavlja ob bok nem\xc5\xa1kemu GSG-9 in francoskemu GIGN-u. Enota \xc5\xa1teje 150 \xc4\x8dlanov, v raz\xc5\xa1irjeni obliki pa okoli 200._NEWLINE_Sede\xc5\xbe enote je v Atenah, njeni oddelki pa so razporejeni po vseh ve\xc4\x8djih mestih v Gr\xc4\x8diji. Kriteriji za vstop v to elitno enoto so visoki: najmanj pet let slu\xc5\xbebe v policiji in uspe\xc5\xa1no opravljanje te\xc5\xbekih psihofizi\xc4\x8dnih testov. Prednost pri vstopu imajo policisti, ki so opravili protiteroristi\xc4\x8dni te\xc4\x8daj v \xc5\xa1oli za Rangerje gr\xc5\xa1ke vojske._NEWLINE_Enota deluje tudi v boju proti organiziranemu kriminalu, nudi varstvo pomembnih javnih oseb, sodeluje pri akcijah navadne policije in daje podporo vladnim agencijam. Med pomembne akcije, ki jih je izvedla EKAM sodijo razkrivanje teroristi\xc4\x8dne organizacije 17. november, re\xc5\xa1evanje talcev iz zajetega tur\xc5\xa1kega letala ter varovanje OI v Atenah leta 2004.\n_START_SECTION_\nUsposabljanje\n_START_PARAGRAPH_\nPo vstopu v EKAM \xc4\x8daka \xc4\x8dlane trimese\xc4\x8dno usposabljanje, ki obsega borilne ve\xc5\xa1\xc4\x8dine, takti\xc4\x8dne treninge, streljanje, ostrostrelski te\xc4\x8daj, te\xc4\x8daj plezanja, rokovanje z eksplozivi, potaplja\xc5\xa1ki te\xc4\x8daj, delovanje iz helikopterja, vpadanje v objekt ter urbano bojevanje in osvobajanje talcev. Med svojim nadaljnjim urjenjem EKAM sodeluje s sorodnimi enotami iz Evrope kot so britanski SO, nem\xc5\xa1ki SEK, avstrijske Kobre, francoski RAID, \xc5\xa1panski GEO, pa tudi s sorodnimi enotami iz ZDA.'